nb en fr da he hbs_lat en da da en sv de da da da da da da da hbs_lat fr da da da da da da da da nb da da en da da da da da da da en en en en en da en de da da da en sl pl da en da da da da da nb da da en da da da en da en da en da en da da fr en da en da en nb da da da en da en da en da nb da it en en da en da da nb sv da sv az da en en
Brownie med saltkaramel fudge på toppen |Få opskriften her!Cute Carbs
Brownie med saltkaramel på toppen
19. oktober 2015 in ♥ Kager
I sidste uge havde vi kageuge på jobbet, der var i hvert fald kage eller andet sødt næsten dagligt, vi havde brug for lidt ekstra motivation, da de fleste kolleger nød en velfortjent efterårsferie. Jeg ved godt, jeg ikke får opdateret helt så meget, som jeg gerne vil her på bloggen, så jeg tænkte, at kage til de kageglad kolleger også betød kage til bloggen, og det lykkedes heldigvis, fordi kagen blev et hit. Den smeltede på tungen! En chokoladetung brownie med en chewy salatkaramel fudge på toppen, det kan næsten ikke gå galt, vel? Og slet ikke, når der indgår yndlingschokolade i saltkaramellen! Jeg skal snart bage den igen, og vil klart anbefale den til din “to bake”-liste.
Opskrift på brownie med saltkaramel fudge-frosting:
60 g chokolade, gerne Caraïbe – kan købes her!
Smelt smør og chokolade. Lad det køle.
Pisk et æg i massen af gangen.
Vend til sidst de tørre ingredienser i dejen.
Beklæd en bageform med bagepapir – jeg har brugt en lille springform, 18 cm (kan købes her).
Bag brownien ved 175 grader i ca. 24 minutter.
Lad brownien køle helt af, mens du laver saltkaramel.
Opskrift på saltkaramel fudge-frosting:
1 dl fløde (38%)
60 g lys sirup
70 g Dulcey – kan købes her!
50 g koldt smør
Bland alle ingredienser undtagen smør i en gryde, lad det koge indtil det tykner (10-15 minutter).
Tag gryden af varmen og rør smør i massen.
Smør nu den varme saltkaramel fudge-frostingen på brownien og stil den i køleskabet i mindst fem timer inden servering – helst natten over.
You Might Also Like
Rabarbertrifli – den perfekte dessert!
Koldskålis – opskrift på smagen af sommer!
Reply Karina 19. oktober 2015 at 22:31
Den ser fantastisk ud! Hvad kan man erstatte “Dulcey” med? 100 kr. for 250 g. er for dyrt i mit budget, men vil meget gerne prøve at bage kagen.
Reply Frk. Cute Carbs 20. oktober 2015 at 6:26
Hej Karina, har ikke prøvet med andet en Dulcey, men tænker, det kan fungere med en god hvid chokolade. Hvis du prøver, så fortæl gerne, om det fungerer her i kommentarfeltet 🙂
Reply pernille 20. oktober 2015 at 9:28
måske kan man anvende den anden opskrift på saltkaramel? (http://cutecarbs.com/2015/09/saltkaramel/) eller på dulche de leche? 🙂
Reply Rikke 20. oktober 2015 at 11:21
Hvor ser den kage dog bare lækker ud. Skal absolut på min kage-bage liste
Reply Marie 20. oktober 2015 at 19:13
Hvor lang tid tror du den skal bage hvis man laver dobbelt portion?
Reply Frk. Cute Carbs 21. oktober 2015 at 10:21
Ca. samme tid – men prøv at stikke en knivspids i kagen, den skal stadig være lidt snasket, når du tager kagen ud af ovnen 🙂
Reply Anne 20. oktober 2015 at 20:53
Er kagen fryseegnet? Eller hvorlang tid kan kagen holde sig lækker, hvis man gerne vil bage den lidt i forvejen?
Reply Frk. Cute Carbs 21. oktober 2015 at 10:20
Den kan holde sig lækker i mindst tre dage, hvis den står i køleskabet. Ville ikke fryse den.
Reply Sashia 16. december 2015 at 1:18
Vil man kunne lave den med gluten fri mel?
Reply Frk. Cute Carbs 16. december 2015 at 15:47
Jeg må være dig svar skyldig, da jeg ikke selv har prøvet det, men umiddelbart tænker jeg, det fint kunne fungere 🙂
Reply Anne 29. december 2015 at 16:17
Skal brownien køle ned før der hældes saltkaramel fudge over…??
Reply Frk. Cute Carbs 30. december 2015 at 22:16
Sorry, har først set spørgsmålet nu, håber kagen blev god 🙂 (ja, den må gerne været kølet lidt ned)
Reply Tina 14. maj 2016 at 13:44
Hvor mange personer er denne kage ca. til ?
Reply Frk. Cute Carbs 15. maj 2016 at 14:24
Ca. 8-10 personer 🙂
Reply Frederikke 21. juni 2017 at 11:15
Jeg har bagt den både med dulcey, caramelia, hvid chokolade og mørk mælk – alle resultater er virkelig vellykkede!!! Evt kan man jo lave karamelliseret hvid chokolade selv inden, og snyde sig lidt til dulcey oplevelsen 🙂
Reply Cute Carbs 21. juni 2017 at 20:35
Ja, det er en god idé 🙂 Tak, også en af mine favorit opskrifter.
Reply Anna 31. august 2017 at 20:54
Hej 🙂 tror du der er saltkaramel nok til en brownie på 24 cm?
Reply Cute Carbs 2. september 2017 at 21:44
Ja, det går nok lige 🙂
Skriv et svar til Frk. Cute Carbs Cancel Reply
Belgiske vafler – den bedste opskrift!
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.